บาทเปิด 32.75 บาทต่อดอลลาร์ อ่อนค่า
เงินบาทเปิดตลาด 32.75 บาทต่อดอลลาร์ อ่อนค่าตามทิศทางภูมิภาค จากแรงซื้อดอลล์ ขานรับเฟดขึ้นดอกเบี้ยตามคาด
20 ธ.ค. 2561

เงินบาทเปิดตลาด 32.75 บาทต่อดอลลาร์ อ่อนค่าตามทิศทางภูมิภาค จากแรงซื้อดอลล์ ขานรับเฟดขึ้นดอกเบี้ยตามคาด
เมื่อวันที่ 20 ธ.ค. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.75 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 32.70 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากมีแรงซื้อดอลลาร์กลับเข้ามาในตลาด โดยเมื่อคืนนี้ที่ประชุมคณะกรรมการกำหนดนโยบายการเงิน (FOMC) ของธนาคารกลางสหรัฐฯ มีมติให้ปรับขึ้นอัตราดอกเบี้ย พร้อมลดคาดการณ์ปรับขึ้นอัตราดอกเบี้ยในปีหน้าลงเหลือ 2 ครั้ง จากเดิม 3 ครั้ง
"บาทอ่อนค่าตามภูมิภาคหลังมีแรงซื้อดอลลาร์กลับเข้ามา ส่วนผลประชุม FOMC เมื่อคืนนี้เป็นไปตามที่นักลงทุนคาด"  นักบริหารเงิน กล่าว